b'\n_START_ARTICLE_\nDeleaster dichrous\n_START_SECTION_\nUtseende\n_START_PARAGRAPH_\nEn middelsstor (6,5-8,5 millimeter) kortvinge, r\xc3\xb8dbrun med svart hode og bakkropp. Arten kan ikke forveksles med andre norske Oxytelinae men kan minne om noen av slektene i underfamilien Omaliinae (kanskje s\xc3\xa6rlig Anthophagus). Den skiller seg fra disse ved at den mangler punkt\xc3\xb8yne (ocelli). Antennene er temmelig lange og tynne, n\xc3\xa5r omtrent bak til bakkanten av dekkvingene. Hodet er ganske stort, svart, med store, runde, utst\xc3\xa5ende fasett\xc3\xb8yne, bak disse ganske lange tinninger. Pronotum er omtrent s\xc3\xa5 langt som bredt, bredest n\xc3\xa6r framkanten, tydelig smalere enn hodet. Dekkvingene er n\xc3\xa6r dobbelt s\xc3\xa5 lange som og mye bredere enn pronotum, fint h\xc3\xa5rete, med parallelle sidekanter. Bakkroppen er ganske bred, m\xc3\xb8rkbrun til svart, beina forholdsvis lange.\n_START_SECTION_\nLevevis\n_START_PARAGRAPH_\nArten lever p\xc3\xa5 sandete elvebredder.\n_START_SECTION_\nUtbredelse\n_START_PARAGRAPH_\nDen finnes over s\xc3\xa5 godt som hele Europa, ogs\xc3\xa5 i Nord-Afrika og i Nord-Amerika.'